TANTÁRGYLEÍRÁS ÉS HETI TEMATIKA

	Tantárgy neve: Technikatörténet, tárgyismeret 2
	Kreditértéke: 3

	A tantárgy besorolása: kötelező 

	A tantárgy elméleti vagy gyakorlati jellegének mértéke, „képzési karaktere”12: 100% elmélet (kredit%)

	A tanóra
 típusa: előadás és óraszáma: 16
nyelve: magyar
Az adott ismeret átadásában alkalmazandó további módok, jellemzők
 (ha vannak): 

	A számonkérés módja (koll. / gyj. / egyéb
): kollokvium
Az ismeretellenőrzésben alkalmazandó további (sajátos) módok
 (ha vannak): 

	A tantárgy tantervi helye (hányadik félév): 3. félév

	Előtanulmányi feltételek (ha vannak):-


	Tantárgy-leírás: az elsajátítandó ismeretanyag tömör, ugyanakkor informáló leírása

	A technikatörténet-tárgyismeret tantárgy átfogó képet ad a különböző anyagokból (kerámia, üveg, fém, fa, papír, bőr, textil) készült fontosabb tárgytípusok előállításának technológiai fejlődéséről, a mesterségek megjelenéséről, differenciálódásáról és történetéről, valamint a hagyományos technológiák anyag- és eszközhasználatáról. Bemutatja a restaurálás szempontjából legfontosabb technikatörténeti változásokat és azoknak az anyagok szerkezetében, fizikai - kémiai tulajdonságaiban létrehozott hatásait. Ezek tükrében, nagy vonalakban ismerteti bizonyos gyakoribb tárgytípusok történetét azok előállítása szempontjából.
3. szemeszter: 
fém: Az antik fémművesség jellegzetességei (római kori fémművesség, jellegzetes tárgytípusok), a népvándorláskori fémművesség jellemzői, a honfoglalás kori díszítőművészet. Fémből készült használati és dísztárgyak típusainak változása, fejlődése Magyarországon a középkorban.


	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	N. Takách L.: Fizikai és fotokémiai másoló technikák anyagai és azok jellemzői (a 19. századtól a 20. század közepéig). MNM, Bp. 2004, 44.

Restaurátor Füzetek 13. Haáz Rezső Múzeum, Székelyudvarhely, 2013. 85-98. 
Magyar kézműves ipar története, Szerk.: Szulovszky János, Magyar Kereskedelmi- és Iparkamara, Budapest, 2005.

Endrei W.: A középkor technikai forradalma, Magvető, Budapest, 1978.



	Azoknak az előírt szakmai kompetenciáknak, kompetencia-elemeknek (tudás, képesség stb., KKK 7. pont) a felsorolása, amelyek kialakításához a tantárgy jellemzően, érdemben hozzájárul

	Féléves alkalmakra lebontott rövid ismertetése
1. alkalom 

(4 óra)
1) Középkori vasművesség technikatörténeti áttekintése, mezőgazdasági eszközök és egyéb régészeti feltárásokon előforduló vaseszközök típusai 10-17. század között
2) Középkori bronzművesség: harangöntés, harangok, keresztelőmedencék

3) Ónművesség a 15-17. században

4) Ólomtárgyak, zarándokjelvények

2. alkalom
(4 óra)

Az előadás első felében az ókori, első sorban római kori vasbányászat és kohósítás eljárásaival, valamint a vasművesség és kovácsipar technikáival, eszközeivel és tárgyspektrumával foglalkozik. A második fele a direkt és indirekt bronzöntés különböző változatait tárgyalja, amely érinti a technikai jellegzetességeket és az öntés során lehetségesen bekövetkező hibákat, azok javításait. Az indirekt bronzöntés és a hidegmunka munkafázisait a hallgatók a görög és a római nagybronz szobrászat példáján és fennmaradt hagyatékán (öntőgödrök, rontott/javított és félkész öntvények) keresztül ismerik meg. A viasz- és fémesztergálás (fémnyomás) technológiáját és az ókori esztergát pedig a bronzedények tömeggyártása szemlélteti.  
3. alkalom
(4 óra)

1) A középkori ötvösség technikatörténeti áttekintése

2) Udvari művészet az Árpád-korban

3) Liturgikus kisbronzok, egyházi felszerelések
4) Viseleti tárgyak, ékszerek
5) Muzeológiai alapismeretek: Fémtárgyak dokumentációja kölcsönzéshez / kiállításhoz
4. alkalom
(4 óra)

Az előadás az ókori polykróm fémberakások változatos technikáira (nielló- és emailberakás, korinthoszi ötvözet fogalma) és fémötvözési eljárásaira fókuszál. Ezen felül szó esik a nemesfémek bányászatáról, annak technikáiról az ezüstelválasztás eljárásainak fogalmairól (kupellálás). Az ezüst- és aranyművesség eszközeit, megmunkálási- és díszítőeljárásait a korszak kiemelkedő iparművészeti tárgyainak megismerésén (például a Seuso-kincs ezüstedényein) keresztül sajátítják el a hallgatók.    




	Tantárgy felelőse (név, beosztás, tud. fokozat): Kürtösi Brigitta DLA, adjunktus

	Tantárgy oktatásába bevont oktató(k), ha van(nak) (név, beosztás, tud. fokozat): Dr. Simonyi Erika, Mráv Zsolt óraadó oktató

	A tantárgy rövidített címe: Technikatörténet

	Tantárgykódja: RMN-TETÁ02-23-C

	Felelős tanszéke: Restaurátor Tanszék

	A tantárgy tanításának időpontjai/helyszíne:

MNM Országos Restaurátor és Restaurátorképző Központ, 
1087 Budapest, Könyves Kálmán krt. 40.
Magyar Nemzeti Múzeum, 1088 Budapest, Múzeum krt. 14-16.

	Képzési idő szemeszterekben: 6 szemeszter

	Tanórák száma összesen: 80 tanóra

	Tanulmányi követelmények: részvétel a tanórákon, a kötelező szakirodalom feldolgozása

	Oktatási módszerek: frontális előadás vetített képes vázlattal, műtárgyak tanulmányozása, konzultáció, szakirodalom feldolgozása

	Javasolt tanulási módszerek: jegyzetelés, szakirodalom tanulmányozása, műtárgyak megfigyelése

	A hallgató egyéni munkával megoldandó feladatainak száma:

	Felhasználható fontosabb technikai és egyéb segédeszközök: számítógép, projektor, szemléltető anyagok

	Szabadon választható٭ (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően és köt.választhatóan felvevő  hallgatóval együtt): korlátozott: 12 fő




















